
Venerabili Clero diecesano, Salutem in Domino! 


Nro. 52. Dolemus oppido omnes, quod Diæcesis Nostra suo orbata pastore in amplissimo Epis- 

pies.coporum totius orbis catholici mense Junio a. c. occasione solemnis canonizationis SS. MM. in 
Japonia Rome congregatorum consessu per suum Episcopum non potuerat repraesentari, qui fidei 
Nostre, nostræque erga s. Sedem Apostolicam devotionis sensa ad pedes Sum Sanctitatis depo- 
suisset; verba tamen SSmi Dowini Nostri in hac augusta Episcoporum congregatione prolata ad 
universum orbem, catholicum dicta sunt. 

Percipiamus itaque allocutionem SSmi Domini Nostri Pii PP. IX. habitam in Consisto- 
rio die 9. Junii a. c; quam in forma authentica ad Nos perlatam Vobiscum, Venerabiles Fratres, 
per praesentes communicamus, nulli dubitantes, ponderosa haec Vicarii Christi hisce in terris verba 
mentem animumque nostrum vehementer perculsura, et ad explenda eo studiosius hisce in lugu- 
bribus temporibus sancü muneris nostri officia efficaciter nos excitatura esse. 

Sane nos omnes una cum SSmo Papa vehementer deploramus ,tristissima mala ac dam- 
na, quibus cum permaguo animarum detrimento catholica nunc Ecclesia et ipsa civilis societas 
miserandum in modum premitur ac divexatuv;* luguntes ` conspicimus, quomodo ,teterrimun) bel- 
lum contra rem catholicam universam conatum“ magis in dies invalescat, et quomodo inimici. cru- 
cis Christi nefariis ac turpissimis artibus jsanctissime nestre religionis et humane societatis fun- 
daumenta labefactare, imo si fieri posset, penitus evertere, omniumque animos mentesque perniciosissimis 
quibusque erroribus inibuere, corrumpere, eta catholica religione avellere moliuntur; probe intelli- 
gentes, „de suma re agi, cum agatur de sanctissimm fidei nostre, ac de catholice ecclesie ejus- 
que doctrine causa, de populorum salute et humaug societatis bono ac tranquillitate.“ 

Quapropter et exhortationes paternas a SSmo Papa ad congregatos Episcopos facias, 
nobis quoque datas esse inteligemus iisque filiali amore obsequentes pro Officii nostri sanctitate non 
desinemus unquam fideles cure nostre concreditos „a venenatis pascuis arcere, ab iisdem fideli- 
bus avertere tam dire pestis contagia, ab eorum oculis manibusque perniciosos libros et ephemeri- 
des eripere, ipsosque sanctissimis augusig nosiræ religionis praeceptionibus assidue imbuere et 
erudire, ac monere et exhortari, ut ab hisce iniquitatis magistris, tanquam a facie colubri effugiant 
Omnes porro curas cogitationesque in id potissimum conferemus, ut utriusque sexus juventus ad 
morum honestatem, pietatem, omnemque virtutem sedulo formetur.“ Et quum parum’ proficiat doc- 
trina, nisi magistri firmetur exemplo nos ipsos preprimis sanctificari oporlet, ut facti forma gre- 
gis, sicut in sacra scientia, ita et in pietate, humilitate, sincero obsequio, ómnique virtute populo 
fideli priefulgeamus. 

Quoniam autem omne bonum desursum venit, a Deo, qui operatur omnia in omnibus, 
ideo cum SSmo Papa „dies noctesque, sublatis ad coelum oculis non desistamus clementissimum 
misericordiarum Patrem et Deum totius consolationis, in humilitate cordis nostri ferventissimis pre- 
cibus indesinenter orare el obsecrare, ut per merita Unigeniti Filii Sui Domini nostri Jesu Christi 
velit christiane et civili republice auxiliariam porrigere dexteram, omnesque disperdere errores et* 
impietates, ac divinae suae gratiae lumine omnium errantium mentes illustrare, illosque ad se cone 
verlere et revocare, quo ecclesia sua sancta optatissimam assequatur pacem, et ubique terrarum 
majora in dies incrementa suscipiat, ac prospere vigeat et efflorescat.* 

Sic continuo orantes et pro gloria Dei laborantes, superno adjutorio roborati et benedic- 
tione apostolica, quam SSmus Papa omnibus paramanter elargitus est, obfirimati, fortiter pugnabi- 
mus pugnam Dei, nostramque uti et populi nobis concrediti salutem procurabiümnus. 


eB. BN«»p»p5»e, 


Vicarius Capitularis. 


Sanctisimi Domini Nostri Pii Divina providentia Papa IX. 


Allocutio 
habita in Consistorio die 9. Junii 1862 adstantibus etiam Patriarchis, Primatibus, Archie- 
piscopis, Episcopis, solemnis SS. Martyrum in Japonia et Michaelis de Sanctis canonizatio- 
nis causa Romæ congregatis. 


Venerabiles Fratres! 


IVEaxima quidem laeliia affecti fuimus, Venerabiles Fratres, cum Sanctorum honores et cultum; 
Deo bene juvante, septem et viginti invictissimis divinae nostrae religionis heroibus hesterno die 
decernere potuerimus, Vobis lateri Nostro adstantibus, qui egregia peitate ac virtute praediti, et 
in. sollicitudinis Nostrae partem vocati in hac tanta temporum asperitate strenue dimicantes pro 
Domo Israel summo Nobis solatio et consolationi estis. Utinam vero dum hujusmodi perfundimur 
gaudio, nulla moeroris luctusque causa Nos aliunde contristaret. Non possumus enim non vehe- 
menter dolere et angi, cum videamus tristissima, et nunquam satis deploranda mala ac damna 
quibus cum permagno animarum detrimento catholica nunc Ecclesia, et ipsa civilis societas misee 
randum in modum premitur ac divexatur. Optime enim noscitis, Venerabiles Fratres, teterrimum 
sane bellum contra rem catholicam universam ab iis hominibus conflatum, qui inimici Crucis Chri- 
sti sanam non sustinentes doctrinam, ac naferia inter se societate conjuncti quaecumque ignorant, 
blasphemant, ac pravis cujusque generis artibus sanctissimae nostrae religionis, et humanae so- 
cietaüs fundamenta labefactare, immo, si fieri unquam posset, penitus evertere, omniumque animose 
mentesque perniciosissimis quibusque erroribus imbuere, corrumpere, et a catholica religione avel- 
lere moliuntur, Nimirum callidissimi isti fraudum artifices, et fabricatores mendacii non cessant 
monstrosa quaque veterum erorium portenta jam sapientissimis scriptis toties profligata ac depulsa, 
gravissimoque Ecclesiae judicio damnata e tenebris excitare, eaque novis, variis ac fallacissimis 
formis verbisque expressa exaggerare, et modis omnibus usquequaque disseminare. Hac funestis- 
sima ac diabolica prorsus arte rerum omnium scientiam contaminant, deturpant, mortiferum ad ani- 
marum perniciem virus dilfundunt, effrenatam vivendi licentiam, et pravas quasque cupidtitates fovent, 
religiosum ac socialem ordinem invertunt, et omnem justitiae, veritatis, juris, honestatis ac religio- 
nis ideam extinguere conantur, et sanctissima Christi dogmata, doctrinam irrident, contemnunt, op- 
pugnat. Horret quidem refugitque animus, ac veformidat vel leviter attingere praecipuos tantum 
pestiferosque errores, quibus hujusmodi homines miserrimis hisce temporibus divina et humana 
cuncta permiscent. 

Nemo vestrum ignorat, Venerabiles Fratres, ab hujusmodi hominibus plane destrui ne- 
cessariam illas cohaerentiam, quae Dei voluntate intercedit inter utrumque ordinem, qui tum in na- 
tura, tum supra naturam est, itemque ab ipsis omnino immutari, subverti, deleri propiam, veram 
germanamque divinae revelationis indolem, auctoritatem, Ecclesiaeque constitutionem et potestatem. 
Atque eo opinandi temeritate progrediuntur, ut omnem veritatem, omnemque legem, potestatem et 
jus divinae originis audacissime denegare non metuant. Siquidem haud erubescunt asserere? philoso- 
plicarum rerum, morumque scientiam, ilemque civiles leges posse ac debere a divina revalatione, 
et Ecclesiae auctoritate declinare, et Ecclesiam non esse veram perfectamque societatem plane li- 
beram, nec pollere suis propriis et constantibus juribus sibi a divino suo Fundatore collatis, sed 
civilis potestatis esse definire, quae sint Ecclesiae jura et limites, intra quos eadem jura exercere 
queat. Hinc perverse comminiscuntur, civilem potestatem posse se immiscere rebus, quae ad sreli- 
gionem, mores, et regimen spirituale pertinent, atquae etiam impedire, quominus Sacrorum Antis- 
tites et fidele populi cum Romano Pontifice supremo totius Ecclesiae Pastore divinitus constituto 
libere ac mutuo communicent, ut plane dissolvatur necessaria et arctissima illa conjunctio, quae 
inter membra mystici corporis Christi, et adspectabile suum Caput ex divina ipsius Christi Domi- 
ni institutione esse omnino debet. Nihil vero timent omni fallacia ac dolo in vulgus proffere, sa- 
cros Ecclesiae ministros, Romanumque Pontificem ab omni rerum temporalium jure ac dominio 
esse omnino excludendos. 

Summa praeterea impudentia assere non dubitant, divinam revelationem non solum nihil 
prodesse, verum etiam nocore liominis perfectioni, ipsamque divinam revelationem esse imperfectam, 
et iccirco subjectam continuo et indefinitto progessui, qui humanae rationis progressioni respon- 
deat. Nec verentur proinde jactlere, prophetias et miracula in sacris Litteris exposita et narrata. 
esse poetarum comenta, et sacrosancta divinae fidei nostrae mysteria philosoficarum investiga- 
tionum summam, ac divinis utriusque testamenti libris mytlica contineri inventa, et ipsum Dominum 
Nostrum Jesum Christum, horibile dictu! mythicam esse fictionem. Quare hi turbulentissimi per- 
versorum dogmatum cultores blaterant, morum leges divina haud egere sanctione, et minime o- 
pus esse, et humanae leges ad naturae jus conformentur, aut obligandi vim a Deo accipiant, ac 
propterea asserunt, nullam divinam existere legem. Insuper inficiari audent omnem Dei in homines 
mundumque actionem, ac temere affirmant, humanam rationem, nullo prorsus Dei respectu habito, 
unicum esse veri et falsi, boni et mali arbitrum, eandemque humanam ratianem sibi ipsi esse lee 
gem, ac naturalibus suis viribus ad hominum ac populorum bonum curandum sufficere. Cum au- 


lem omnes religionis veritates ex nativa humanae rationis vi perverse derivare audeant, tum cujque 
homini quoddam veluti primarium jus tribuunt, ex quo possit libere de religione cogitare et 
loqui, eumque Deo honorem ac cultum exibere, quem pro suo libito meliorem existimat. 

At vero eo impietatis et impudentie deveniunt, ut caelum petere, ac Deum ipsum de 
medio tollere conentur. Insigni enim improbitate ac pari stultitia liaud timent asserere, nullum su- 
premum sapientissimum providentissimumque Numen divinum existere ab hac rerum universitate 
distinctum, ac Deum idem esse ac rerum naturam, et idcirco immutationibus obnoxium, Deumque 
reapse fieri in homine et mundo, atque omnia Deum esse, et ipsissimam Dei habere substantiam, 
ac unam eamdemque rem esse Deum cum mundo, ac proinde spiritum cum materia, necessitatem 
cum libertate, verum cum falso, bonum cum malo, et justum cum injusto. Quo certe nihil dementius, 
mhil magis impium, nihil contra ipsam rationem magis repugnans fingi et excogitari unquam potest, 
De auctoritate autem et jure ita temere effutiunt, ut impudenter. dicant, auctoritatem nihil aliud esse. 
nisi muneri, et materialium virium summam, ac jus in materiali. facto consistere, et omnia hominum 
officia esse nomen inane, et omnia humana facta juris vim habere. 

Jam porro commenta commentis, deliramenta deliramentis cumulantes, et omnem legitimam 
auctoritatem, atque omnia legitima jura, obligationes, officia conculcantes nihi! dubitant in veri le- 
gitimique juris locum substituere falsa ac mentita virium jura ac morum ordinem rerum materialium 
ordini subiicere, Neque alias vires agnoscunt, nisi illas, que in materia posite sunt, et omnem 
morum disciplinam honestatemque collocant in cumulaudis et augendis quovis modo divitis, et in 
pravis quibusque voluptatibus explendis. Atque hisce nefariis abominandisque principiis reprobum 
carnis spiritui rebellis sensum tuentur, fovent, extollunt, illique naturales doles ac jura tribuunt 
qua per catholicam doctrinam conculcari dicunt, omuino despicientes monitum Apostoli clamantis 
„Sì secundum carnem vixeritis, moriemini, si autem spiritu facta carnis mortificaveritis, vivetis,, !) 
Omnia preterea legitime cujusque proprietatis jura invadere, destruere contendunt, ac perperam 
animo et cogitatione coufingunt et imaginantur jus quoddam nullis cércumscriptum limitibus, quo 
reipublice Statum pollere existimant, quem omnium jurium originem et fontem esse temere arbi- 
trantur. 

Dum vero hos praecipuos infelicissime nostre ælatis errores dolenter ac raptim perstrin- 
Bimus, recensere omittimus, Venerabiles Fratres, tot alias fere innumerabiles falsitates et fraudes 
Vobis apprime notas ac perspectas, quibus Dei hominumque hostes rem tum sacram (um publicam 
perturbare et convellere conuituntur. Ac silentio preetermittimus multiplices gravissimasque injurias, 
calumnias, convicia, quibus sacros Ecclesie ministros, et hanc Apostolicam Sedem dilacerare et 
insectari non desinunt. Nihil loquimur de iniqua sane hvpocrisi, qua funestissime in italia præ- 
sertim perturbationis ac rebellionis duces et satellites dictitant, se velle, Ecclesiam sua gaudere 
libertate, dum sacrilego prosus ausu omnia ipsius Ecclesie jura et leges quotidie magis procul- 
cant, ejusque bona diripiunt, et Sacrorum Antistites, ecclesiasticosque «iros suo munere praeclare 
fungentes quoquo modo divexant, et in carcerem detrudunt, et Religiosorum Ordinum Alumnos, 
ac Virgines Deo sacras e suis cenobis violenter exturbant, suisque propriis bonis spoliant, ni- 
hilque intentatum relinquunt, ut ipsam Ecclesiam in turpissimam vedigant servitutem, et opprimant. 
Ac dum singularem certe ex optatissima Vestra præsentia voluptatem percipimus, Vos ipsi vi- 
deus, quam libertatem nunc habeant Venerabiles Fratres Sacrorum in ltalia Antistites, qui stre- 
nue constanterque præliantes prelia Domini minime potuerunt cum summo animi Nostri. dolore, 
adversantium opera, ad Nos venire, et inter Vos versari, atque huic adesse conventui, quod sum- 
mopere optavissent, quemadmodum infelicis Italie Archiepiscopi et Episcopi suis Litteris summi 
erga Nos, et hanc Sanctam Sedem amoris et obsequii. plenissimis significarunt. Neminem etiam 
ex Sacrorum in Lusitania Antistitibus hic adesse cernitis, ac non parum dolemus, inspecta diffi- 
cultatum natura, qux obstiterunt, quominus ipsi romanum iter aggredi possent. Recensere autem 
omittimus tot alia sane tristia et horrenda, qure ab hisce perversarum doctrinarum. cultoribus cum 
incredibili Nostro ac Vestro, et omnium bonorum luctu patrantur, Nihil item dicimus de impia 
conspiratione, et pravis cujusque gencris molitionibus ac fallaciis, quibus civilem hujus Apostoli- 
cæ Sedis principatum omnino evertere ac destruere volunt. Juvat potius liac de re commemorare 
miram prorsus consensionem, qua Vos ipsi una cum aliis Venerabilibus Fratribus universi catho- 
lici orbis Sacrorum. Antistitibus nunquam intermisistis et epistolis ad Nos datis, et pastoralibus 
litteris ad fideles scriptis hujusmodi fallacias detegere refutare, ac simul decere, hunc civilem 
Sancte Sedis principatum Romano Pontifici fuisse singulari divine providenti& consilio datum, 
illumque necessarium esse, ut idem Romanus Pontifex nulli unquam Principi aut civili potestati 
subiectus supremam universi Dominici gregis pascendi regendique potestatem auctoritatemque ab 
ipso Christo Domino divinitus acceptam per universam Ecclesiam plenissima libertate exercere 
ac majori ejusdem Ecclesie, et fidelium bono, utilitati et indigentiis consulere possit. 

Quz hactenus lamentati sumus, Venerabiles Fratres, luctuosum plane exhibet specta- 
culum. Quis enim non videt tot pravorum dogmatum iniquitate, ac tot nequissimis deliramentis et 
machinationibus magis in dies christianum populum misere corrumpi, et ad exitium impelli, et ca- 
tholicam Ecclesiam, ejusque salutarem doctrinam ac veneranda jura et leges, sacrosque ministros 

oppugnari, et iccirco omnia vitia et scelera invalescere ac propagari, et ipsam civilem societatem 
exagitari? 

Nos itaque Apostolici Nostri ministerii probe memores ac de spirituali omnium populo- 
rum bono et salute Nobis divinitus commissa vel maxime solliciti, cum „aliter“ ut sanctissimi 
decessoris Nostri Leonis verbis utamur „Nobis commissos regere non possimus, nisi hos, qui sunt 
perditores et perditi, zelo fidei Dominice persequamur, et a sanis mentibus, ne pestis hzc latius 
divulgetur, severitate, qua possumus, abscindamus*') in hoc amplissimo vestro consessu Aposto- 
licam Nostram attollentes vocem omnes commemoratos prasertim errores non solum catholice fidei 
ac doctrine, divinis ecclesiasticisque legibus, verum etiam ipsi sempiterne ac naturali legi et ju- 
Sutie, recteque rationi omnino repugnantes et summopere adversos reprobamus, proscribimus at- 
que damnauus. 

Vos autem, Venerabiles Fratres, qui estis sal terrae, et Dominici gregis Custodes ac Pa- 
stores, etiam atque etiam excitamus et obtestamur, ut pro eximia Vestra religione et episcopali zelo 
pergatis, veluti adhuc cum summa Vestri Ordinis laude fecistis, omni cura, sedulitate et studio 
fideles Vobis traditos ab hisce venenatis pascuis arcere, et qua voce, qua opportunis scriptis tot 
perversarum opinionum monstra refellere et profligare. Optime enim scitis de summa re agi, cum 
agalur de sanctissimae fidei nostrae, ac de catholicae Ecclesiae, ejusque doctrinae causa, de po- 
pulorum salute et humanae societatis bono ac tranquillitate. Itaque, quantum in Vobis est, ne de- 
sinatis unquam a fidelibus avertere tam dirae pestis contagia, idest ab eorum oculis manibusque 
perniciosos libros et ephemerides eripere, ipsosque fideles sanctissimis augustae nostrae religionis 
praeceptionibus asidue imbuere et erudire, ac monere et exhortari, ut ab hisce iniquitatis magi- 
stris, tanquam a facie colubri eflguiant. DPergite Vestras omnes curas cogitationesque in id po- 
tissimum conferre, ut Clerus sancte scienterque instituatur, omnibusque virtutibus fulgeat, ut utri- 
usque sequs juventus ad morum honestatem, pietatem, omnemque virtutem sedulo formetur, ut 
salutaris sit studiorum ratio. Ac deligentissime advigilate et prospicite, ne in humaniores litteras, 
severioresque disciplinas tradendas aliquid unquam irrepat quod fidei, religioni, bonisque moribus 
adversetur.— Viriliter agite, Venerabiles Fratres, et ne animo unquam  concidatis in hac tanta 
temporum perturbatione et iniquitate, sed divino auxilio omnino freti, ac sumentes in omnibus 
scutum inexpugnabile aequitatis et fide, atque assumentes gladium spiritus, quod est verbum 
Dei, ne intermittatis omnium catholicae Ecclesiae, et hujus Apostolicae Sedis hostium conatibus 
obsistere, eorumque tela retundere et impetus frangere. 

Interim. vero dies noctesque, sullatis ad caelum oculis, non desistamus, Venerabiles 
Frates, clementissimum misericordiarum Patrem, et Deum totius consolationis, qui de tenebris fa- 
cit lucem splendescere, quique potens est de lapidibus suscitare filios Abrahae, in humilitate 
cordis nostri ferventissimis precibus indesinenter orare et obsecrare, ut per merita unigeniti Filii 
Sui Domini Nostri Jesu Christi velit christianae et civili reipublicae auxiliariam porigere dexte- 
ram, omnesque dispedere errores et impietates, ac divinae suae gratiae lumine omnium errantium 
mentes illustrare, illosque ad se convertere et revocare, quo Ecclesia sua sancta optatissimam 
assequatur pacem, et ubique terrarum majora in dies incrementa suscipiat, ac prospere vigeat 
et efflorescat, Ut autem quae petimus et quaerimus facilius consequi possimus, ne cessemus ad- 
hibere primum deprecatricem apud Deum Iumaculatam Sanctissimamque Deiparam Virginem Ma- 
riam, quae misericordissima, et omnium nostrum amantissima mater cunctas semper interemit haee 
reses, et cujus nullum apud Deum praesentius patrocinium, — Petamus quoque suffragia tum santi 
ejusdem Virginis Sponsi Josephi, tum sanctorum Apostolorum Detri et Pauli, omniumque cae- 
lium, et illorum praesertim, quos nuper Sanctorum factis adscriptos colimus et veneramur. 

Antequam vero dicendi finem faciamus Nobis temperare non possumus, quin iterum te- 
stemur et confirmemus, summa nos uti consolatione, dum jucundissimo Vestrum omnium conspec- 
tu fruimur, Venerabiles Fratres, qui tanta fide, pietate et observantia Nobis et huic Petri Ca- 
thedrae firmiter obstricti, ac ministerium Vestrum implentes majorem Dei gloriam, et animarum 
salutem omni studiuo procurare gloriamimi, quique concordissimis animis, atque admirabili sane 
cura et amore unn cum alis Venerabilibus Fratribus totius catholici orbis Episcopis et fidelibus 
Vestrae et illorum curae commissis gravissimas Nostras angustias et acerbitates modis omnibus 
lenire et sublevare non desinitis. Quocirca hac etiam occasione amantissimi aeque ac gratissimi 
animi Nostri sensus erga Vos, el alios omnes Venerabiles Fratres, et ipsos fideles amplissimis 
verbis palam publiceque profitemur. A Vobis autem exposcimus, ut cum ad Vestras redieritis 
Diceceses velitis eisdem fidelibus Vestrae vigilantiae concreditis hos animi. Nostri sensus Nostro 
nomine nuntiare, illosque certiores facere de paterna Nostra in illos caritate, deque Apostolica 
Benedictione, quam ex intimo corde profectam, et cum omnis verae felicitatis voto coniunctam Vo- 
bis ipsis, Venerabiles Fratres, et eisdem fidelibus impertire vehementer laetamur. 


E CONSISTORIO EPISCOPALI RIT. LAT. 
Premisliæ de 24. Juli 1862, 


A. Harmata, Cancellarius. 

